Θεσσαλονίκη, 18/03/2020

**ΣΤΗ LIDL ΕΛΛΑΣ ΟΙ ΜΕΓΑΛΥΤΕΡΗΣ ΗΛΙΚΙΑΣ ΣΥΜΠΟΛΙΤΕΣ ΜΑΣ ΚΑΙ ΤΑ ΑΜΕΑ ΕΧΟΥΝ ΠΡΟΤΕΡΑΙΟΤΗΤΑ**

Αγαπητοί πελάτες,

Στη Lidl Ελλάς στις δύσκολες στιγμές λειτουργούμε ακόμα περισσότερο συλλογικά και με αλληλεγγύη για τους συμπολίτες μας που έχουν ανάγκη από περισσότερη φροντίδα.

Επιθυμώντας να διευκολύνουμε την καλύτερη πρόσβαση ατόμων ηλικίας άνω των 65 ετών και ΑμεΑ στα καταστήματά μας, αποφασίσαμε να διαμορφώσουμε χρονική ζώνη αγορών κατά προτεραιότητα.

Η εφαρμογή της θα ξεκινήσει την Πέμπτη 19 Μαρτίου 2020 και θα ισχύει από Δευτέρα έως Σάββατο και από τις 7 έως τις 10 το πρωί.

Παράλληλα και για να προφυλάξουμε την υγεία όλων μας, εφαρμόζουμε τις νομοθετικού χαρακτήρα ειδικές οδηγίες προσέλευσης στα καταστήματα. Παρακαλούμε να ακολουθείτε και τις οδηγίες των συνεργατών ασφαλείας στις εισόδους των καταστημάτων μας.

Η πρωτοβουλία μας δεν μπορεί να υλοποιηθεί χωρίς τη δική σας κατανόηση και φυσικά τη συμβολή σας στην εφαρμογή της.

Ας δώσουμε προτεραιότητα σε αυτούς τους συμπολίτες μας να κάνουν τις αναγκαίες αγορές τους με περισσότερη ασφάλεια.

Στεκόμαστε δίπλα σε όλες και όλους εσάς.